Diari Oficial de la Generalitat Valenciana


Sumari del DOGV 5629, del 30-10-2007 (2007/13099)

DECRET 217/2007, de 26 d'octubre, del Consell, pel qual es modifica el Decret 131/2007, de 27 de juliol, del Consell, aprovatori del Reglament Orgànic i Funcional de la Conselleria de Medi Ambient, Aigua, Urbanisme i Habitatge.
-----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2007/10/26/217/dof/vci/html**

### Dades del document

Número de DOGV
:   5629

Data del DOGV
:   30-10-2007

Secció del DOGV
:   I. DISPOSICIONS GENERALS

Número del document
:   2007/13726


Data del document
:   26-10-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Anàlisi jurídica

 Descriptors 

:   * Conselleria Medi Ambient, Aigua, Urbanisme i Vivenda
    * legislació
    * administració regional
    * reglament intern

DECRET 217/2007, de 26 d'octubre, del Consell, pel qual es modifica el Decret 131/2007, de 27 de juliol, del Consell, aprovatori del Reglament Orgànic i Funcional de la Conselleria de Medi Ambient, Aigua, Urbanisme i Habitatge. [2007/13740]  
Mitjançant el Decret 7/2007, de 28 de juny, del president de la Generalitat, es van determinar les conselleries en què s'organitza l'administració de la Generalitat.  
El Decret 92/2007, de 6 de juliol, del Consell, va establir l'estructura orgànica bàsica de la Presidència i de les conselleries de la Generalitat.   
El Decret 131/2007, de 27 de juliol, del Consell va aprovar el Reglament orgànic i funcional de la conselleria de Medi Ambient, Aigua, Urbanisme i Habitatge.  
Amb la finalitat d'optimitzar l'eficàcia en la gestió de les funcions que té assignades la Direcció General de Gestió del Medi Natural, es considera necessari incorporar a aquesta direcció general l'Àrea d'Espais Naturals.  
Per tot això, de conformitat amb el que estableix la Llei del Consell, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 26 d'octubre de 2007,  
DECRETE  
Article 1  
Es modifiquen les lletres l) i m) de l'article 16.2 del Decret 131/2007, de 27 de juliol, del Consell, pel qual es va aprovar el Reglament orgànic i funcional de la conselleria de Medi Ambient, Aigua, Urbanisme i Habitatge, les quals queden redactades com segueix:  
"l) L'avaluació ambiental estratègica dels plans i programes, com també les seues modificacions, que puguen tenir efectes significatius sobre el medi ambient, promoguts per les administracions públiques, organismes i instituts públics vinculats o dependents, que es desenvolupen en el territori de la Comunitat Valenciana.  
m) L'avaluació d'impacte ambiental de projectes públics i privats; com també dels plans i programes que no requerisquen d'avaluació ambiental estratègica, d'acord amb la normativa aplicable, que es desenvolupen en el territori de la Comunitat Valenciana".  
Article 2  
Es modifica l'article 16.3 del Decret 131/2007, de 27 de juliol, del Consell, pel qual va ser aprovat el Reglament orgànic i funcional de la conselleria de Medi Ambient, Aigua, Urbanisme i Habitatge, el qual queda redactat com segueix:  
"3. Queda integrat en la Direcció General de Gestió del Medi Natural el Centre per a la Investigació i Experimentació Forestal de la Comunitat Valenciana (CIEF), creat per Decret 19/2005, de 28 de gener, del Consell, al capdavant del qual estarà el titular de la Direcció de l'Àrea de Gestió de Recursos Forestals i Conservació Ambiental."  
Article 3  
Es modifica l'article 17 del Decret 131/2007, de 27 de juliol, pel qual va ser aprovat el Reglament orgànic i funcional de la conselleria de Medi Ambient, Aigua, Urbanisme i Habitatge, que queda redactat com segueix:  
"Article 17  
De la Direcció General de Gestió del Medi Natural dependran l'Àrea de Gestió de Recursos Forestals i Conservació Ambiental, l'Àrea d'Espais Naturals i l'Àrea d'Avaluació Ambiental:  
a) A l'Àrea de Gestió de Recursos Forestals i Conservació Ambiental correspon executar les funcions relatives a la planificació i gestió forestal, prevenció d'incendis forestals, sanitat forestal i conservació del medi, gestió de la biodiversitat, gestió i ordenació de la caça i la pesca continental.   
b) A l'Àrea d'Espais Naturals correspon executar les funcions relatives a l'elaboració de la proposta de declaració, planificació i gestió d'espais naturals protegits i d'aquells que formen part de la xarxa Natura 2000, d'acord amb la legislació específica.  
c) Correspondrà a l'Àrea d'Avaluació Ambiental la tramitació, coordinació i gestió dels projectes, plans i programes, en els termes que preveuen les lletres l) i m) de l'article 16.2".  
DISPOSICIÓ FINAL  
Aquest decret entrarà en vigor l'endemà de la publicació en el Diari Oficial de la Comunitat Valenciana.  
Valencia, 26 d'octubre de 2007  
El president de la Generalitat,  
Francisco Camps Ortiz  
El conseller de Medi Ambient, Aigua, Urbanisme i Habitatge,  
José Ramón García Antón


Còpia Permalink ELI